LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2017. gada . martā

. §

Informatīvais ziņojums par nepieciešamajiem papildu resursiem saistībā ar Eiropas Savienības un Apvienotās Karalistes sarunām par izstāšanos no Eiropas Savienības

**TA- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Pieņemt zināšanai iesniegto Informatīvo ziņojumu.
2. Pieņemt zināšanai, ka Ārlietu ministrijai nepieciešamas divas papildu diplomātu amata vietas Latvijas Republikas Pastāvīgajā pārstāvniecībā Eiropas Savienībā, ņemot vērā ar Apvienotās Karalistes izstāšanos no Eiropas Savienības saistīto darba apjoma pieaugumu un papildus funkcijas, kuras no sarunu uzsākšanas brīža būs jānodrošina Latvijas Republikas Pastāvīgajai pārstāvniecībai Eiropas Savienībā un ko nav iespējams veikt ar pašreizējiem pārstāvniecības cilvēkresursiem.
3. Ārlietu ministrijai šā protokollēmuma 2. punktā minēto amata vietu uzturēšanas izdevumus no 2017. gada 1. maija līdz 31. decembrim nodrošināt piešķirto budžeta līdzekļu ietvaros.
4. Finanšu ministrijai precizēt un palielināt Ārlietu ministrijas 2018. gada un 2019.gada budžeta bāzes izdevumus apakšprogrammā 01.04.00 "Diplomātiskās misijas ārvalstīs" par 177 684 *euro* katru gadu (atlīdzībai 128 966 *euro*, precēm un pakalpojumiem 48 718 *euro*), lai nodrošinātu šā protokollēmuma 2. punktā minēto amata vietu uzturēšanas izdevumus no 2018. gada 1. janvāra līdz 2019. gada 31. decembrim.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs: ārlietu ministrs Edgars Rinkēvičs

Vīza: valsts sekretāra p.i. Andris Pelšs

12.04.2017 9:35

206

Tatevika Paronjana, 67015332

 tatevika.paronjana@mfa.gov.lv